Presidentvalget i Egypt 2012

Presidentvalget i Egypt 2012 ble avholdt i to runder 23.–24. mai og 16.–17. juni 2012. I den avgjørende omgangen vant Mohammed Mursi som har tilknytning til Det muslimske brorskapet valget med 52 % av stemmene mot 48 % til tidligere statsminister 
Aḥmad Šafīq.Morsi Is Winner of Egyptian Presidency New York Times, 24.juni 2012 Valgdeltakelsen var på 51 %. Mursi blir den første islamistiske presidenten i den arabiske verden. Resultatet ble offentliggjort 24.juni 2012 etter at begge kandidatene på forhånd hadde erklært seg selv som vinnere.

Presidentvalget var det andre presidentvalget i egyptisk historie med mer enn én kandidat det første var valget i 2005.  Sammen med parlamentsvalget i 2011–2012 ble presidentvalget betraktet som et viktig skritt i en endring av det egyptiske samfunnet som startet med revolusjonen i 2011. Det var derfor knyttet stor spenning til valget som foregikk fredelig.

 Kandidater 

Bestemmelsene for presidentvalget ble offentliggjort 30. januar 2012. Det kreves at kandidatene er født i Egypt av egyptiske foreldre, ikke har dobbelt statsborgerskap, og ikke er gift med en utlending. For å nomineres må kandidaten samle signaturer fra enten 30 parlamentsmedlemmer eller 30 000 velgere. Den formelle registreringsprosessen startet 10. mars og ble avsluttet 8. april.Ahram Online (6. februar 2012): Official: Presidential candidacy registration process to begin 10 March Den endelige listen ble offentliggjort 26. april og inneholdt 13. kandidater.Ägypten: 13 Kandidaten zur Präsidentenwahl zugelassen bei faz.net, 26. April 2012 (abgerufen am 27. April 2012).

Nobelprisvinner Mohamed ElBaradei vurderte å stille til valget, men trakk seg i protest mot Det øverste militærrådets makt, og mente det var forhastet å velge ny president før en ny grunnlov er på plass. Frem til den grunnloven er på plass er det uklart hvilken makt presidenten faktisk skal ha, noe som kan føre til maktkonflikter med det styrende militærrådet.

+Hovedkandidater (utvalg) 100x100px 100x100px 100x100px  100x100px  100x100px ʿAmr Mūsā ʿAbd al-Munʿim Abū al-Futūḥ Aḥmad Šafīq Mohammed Mursi Hamdin Sabahi Khalid Ali Mohammed Salim al-Awa Hisham al-Bastawisi Tidligere generalsekretær for Den arabiske liga og utenriksminister i Egypt. Generalsekretær for Den arabiske medisinske union og tidligere medlem av ledergruppen i Det muslimske brorskapet. Luftforsvarsgeneral og tidligere statsminister under Hosni Mubarak. Partileder for Frihets- og rettferdighetspartiet, grunnlagt av Det muslimske brorskapet. Partileder for det nasseristiske Verdighetspartiet. Advokat og arbeideraktivist, tidligere formann for Senteret for økonomiske og sosiale rettigheter, grunnlegger av Hisham Mubarak Law Center. Tidligere generalsekretær for London-baserte International Union for Muslim Scholars og formann for Egyptian Association for Culture and Dialogue. Dommer og visepresident for den egyptiske høyesterettsdomstolen, nominert av det sosialistiske Tagammupartiet.

Andre kandidater
 Abu al-Izz al-Hariri, partileder for Den sosialistiske folkealliansen og parlamentsmedlem for valglisten Revolusjonen fortsetter.
 Mahmoud Hossam som uavhengig kandidat.
 Hossam Khairallah, kandidat for Det demokratiske fredspartiet, fallskjermjeger frem til 1976, har siden arbeidet i etterretningen.
 Abdallah al-Ashal, kandidat for det salafistiske Autentitetspartiet, professor i folkerett ved Det amerikanske universitetet i Kairo og tidligere assisterende utenriksminister. 
 Muhammad Fauzi Isa, kandidat for Den demokratiske generasjons parti, trakk seg til fordel for Amr Musa.

 Resultater 

 Første valgomgang 

Det offisielle resultatet fra første valgomgang ble offentliggjort 28. mai 2012.Mursi, Shafiq officially in Egypt's presidential elections runoffs. Ahram Online 28. mai 2012 Valgoppslutningen var på 46,42 % og de to kandidatene som gikk videre til annen og avgjørende runde var Mohammed Mursi med 24,8 % av stemmene og Aḥmad Šafīq med 23,7 % av stemmene. Mursi representerer Det muslimske brorskapet gjennom Frihets- og rettferdighetspartiet, mens Shafiq har bakgrunn som luftvernsgeneral og statsminister under tidligere president Hosni Mubarak. Blant de som etter Den egyptiske revolusjonen i 2011 ønsket en representant for revolusjonen som president har andre valgomgang blitt beskrevet som et «valg mellom to onder»; mellom en representant for det gamle regimet eller en konservativ islamist. 

Enkelte uregelmessigheter fant sted, men den tidligere amerikanske presidenten Jimmy Carter som ledet en delegasjon av valgobservatører kalte avviklingen av valget «i hovedsak oppmuntrende».Egypt election: Hamdin Sabbahi seeks recount, BBC, 26.mai 2012.

 Andre valgomgang 

Få dager før andre valgomgang kom nyheten om at Det øverste militærrådet gjorde en rekke endringer i deres grunnlovserklæring av 30. mars 2011 som vil begrense presidentens makt. 

Foreløpige resultater fra andre valgomgang viste en seier til Mohammed Mursi med rundt 51,5 %, mens Aḥmad Šafīq gjorde det best i Kairo. Resultatet skulle blitt offentliggjort 21. juni, men den egyptiske valgkommisjonen valgte å utsette offentliggjøringen for å etterforske påstander om valgfusk fra begge sider. Utsettelsen skapte imidlertid økt frykt for at militærrådet ikke vil gi fra seg makten frivillig og tusener av egyptere samlet seg derfor på Tahrirplassen 22. juni for å kreve valgresultatet offentliggjort. 

Det endelige resultatet ble offentliggjort 24. juni. Det ble da bekreftet at Mohammed Mursi vant valget med 51,7 %.

+Sammendrag av resultatene fra det egyptiske presidentvalget 23–24. mai og 16–17. juni 2012 Kandidat Parti 1. omgang 2. omgang Stemmer % Stemmer % Mohammed Mursi Frihets- og rettferdighetspartiet        Aḥmad Šafīq Partiløs        Hamdeen Sabahi Verdighetspartiet      ʿAbd al-Munʿim Abū al-Futūḥ Partiløs     ʿAmr Mūsā Partiløs      Mohammed Salim al-Awa Partiløs     Khalid Ali Partiløs     Abu Al-Izz Al-Hariri Den sosialistiske folkealliansen     Hischam Bastawisi Det nasjonalprogressive unionistpartiet     Mahmoud Houssam Partiløs     Mohammad Fawzi Issa Partiet for den demokratiske generasjon     Houssam Khairallah Det demokratiske fredspartiet     Abdulla Alashaal Autentitetspartiet     Ugyldige stemmer      %      Totalt antall stemmer    %     

 Referanser 

 Eksterne lenker 
Presidential elections 2012 Ahram Online.

Kategori:Valg i Egypt
Egypt
Kategori:2012 i Egypt